El País

El País («Landet») er den største avisa i Spania målt på både opplag og antall lesere. Avisa kommer ut i ca.  eksemplarer, men har omkring 2,1 millioner lesere (2005), og overgås dermed kun av sportsavisene. Avisa kom ut for første gang 4. mai 1976, og har hovedredaksjon i Madrid. Politisk tilhører den sentrum-venstre.

Avisa blei grunnlagt et halvt år etter Francos død, og ble et viktig ledd i landets politiske, sosiale og kulturelle overgang fra diktatur til demokrati. Grunnleggeren José Ortega Spottorno hadde den velrenommerte franske avisa Le Monde som forbilde. I dag er El País en del av mediekonglomeratet Grupo Prisa, som også driver radio og tv.

El País har siden 2004 hatt et ukentlig bilag med nyheter fra USA, New York Times International Weekly. El País kommer også selv ut i en engelsk utgave, som gis ut i samarbeid med International Herald Tribune.

El País har lokalredaksjoner i Barcelona, Valencia og Sevilla.

Referanser

Eksterne lenker
 

Spanske aviser
Spanskspråklige aviser
Aviser etablert i 1976
Mottakere av prisen for ytringsfrihet (Four Freedoms Award)